Morten Harket

Morten Harket (født 14. september 1959 i Kongsberg) er en norsk sanger og låtskriver. Han er mest kjent som frontfigur i gruppen a-ha og mentor i The Voice – Norges beste stemme.


== Bakgrunn ==
Harket vokste opp på Gullhella i Asker sammen med tre brødre og en søster. Han ble mobbet i barndommen og fikk i perioder juling hver dag, Harket har i voksen alder stått frem som mobbeoffer og holdt foredrag om mobbing. Før han ble med i a-ha opptrådte han en kort periode med bluesbandet Souldier Blue.


== Musikkarriere ==
Sammen med Magne Furuholmen og Paul Waaktaar-Savoy utgjør han gruppen a-ha, som er Norges største og mest langvarige eksportsuksess innen popmusikk.
Som soloartist har han gitt ut seks musikkalbum. Han ble kåret til «Årets spellemann» og mottok fire priser for albumet Wild Seed og singlen "A Kind of Christmas Card" under Spellemannprisen 1995. De øvrige klassene han vant var årets mannlige artist, årets album og årets låt, sistnevnte sammen med tekstforfatter Håvard Rem. I tillegg har han vunnet syv Spellemannpriser med a-ha.
I 1996 var han programleder for Eurovision Song Contest i Oslo Spektrum sammen med Ingvild Bryn. Han åpnet sendingen med å fremføre «Heaven's Not for Saints».Harket har europarekord i å synge en og samme tone lengst på en Topp 40-låt; i 20,2 sekunder på sporet «Summer Moved On» på musikkalbumet Minor Earth Major Sky fra 2000.Kong Harald V utnevnte i 2012 Harket til ridder av 1. klasse av St. Olavs Orden for «innsats for norsk musikkliv». Harket ble i 2011 sammen med a-ha innlemmet i Rockheim Hall of Fame.
Harket var dommer på The Voice i 2017.
I 2019 ble det kjent at Harket omkring 1993 spilte inn et soloalbum i London. Albumet ble ikke gitt ut og opptaket ligger lagret hos en produsent.I 2021 var Harket med som Vikingen i andre sesong av The Masked Singer UK.


== Diskografi ==
a-ha

Se: a-has diskografiSoloalbum

Poetenes Evangelium (1993) (Kirkelig Kulturverksted)
Wild Seed (1995)
Vogts Villa (1996)
Letter from Egypt (2008) (Universal Music)
Out of My Hands (2012)
Brother (2014)Singler

«Salome» (1993)
«Natten» (1993)
«Can't Take My Eyes Off You» (1993) (på Coneheads, filmmusikk)
«A Kind Of Christmas Card» (1995)
«Spanish Steps» (1995)
«Brodsky Tune» (1995)
«Los Angeles» (1996)
«Heaven's Not For Saints» (1996)
«Tilbake Til Livet» (1996)
«Herre I Drømmen» (1996)
«Movies» (2007)
«Darkspace» (2007)
«We'll Never Speak Again» (2007)
«Barsking i Halden» (2010)
«Scared of Heights» (2012)
«Lightning» (2012)
«I'm the one» (2012)
«Brother» (2014)Annet

«Evig ung» (1995) (på Lekekameratene – Kom ut og lek!, CD mot barnearbeid, utgitt av LO sammen med PolyGram)
«Kamilla og tyven» (1988) (filmmusikk)


== Filmografi ==
Kamilla og tyven  – Christoffer (1988)
Kamilla og tyven II – Christoffer (1989)
Yohan – Barnevandrer – Sigøyner (2010)


== Bibliografi ==
My take on me Autobiografie (selvbiografi på tysk, 2016, Hamburg Edel Germany)


== Referanser ==


== Eksterne lenker ==
Offisielt nettsted 
(en) Morten Harket – kategori av bilder, video eller lyd på Commons 
(en) Morten Harket på Internet Movie Database 
(en) Morten Harket hos The Movie Database 
(en) Morten Harket på Apple Music 
(en) Morten Harket på Discogs 
(en) Morten Harket på MusicBrainz 
(en) Morten Harket på Spotify 
(en) Morten Harket på Songkick 
(en) Morten Harket på Last.fm 
(en) Morten Harket på Genius — sangtekster 
(en) Morten Harket på AllMusic 
Morten Harket på Twitter 
Morten Harket på Facebook 
Morten Harket på Instagram 
Morten Harket på YouTube 
Morten Harket på Myspace 
Morten Harket på LiveJournal